Piejūras Alpi
Piejūras Alpi (franču: Alpes-Maritimes, izrunā: [ˌalp maʀiˈtim]) ir Francijas departaments, viens no sešiem Provansas-Alpu-Azūra Krasta reģiona departamentiem. Piejūras Alpu administratīvais centrs ir Nica, citas lielākās pilsētas ir Antibas, Kannas un Grasa. Departaments administratīvi sīkāk iedalās 2 apgabalos (arrondissements): Nicas apgabals (Arrondissement de Nice); Grasas apgabals (Arrondissement de Grasse).